Sony korporatsiyasi SF-G Series oilasiga mansub UHS-II SD flesh-kartalarini namoyish qildi. Ta’kidlanishicha, bu kartalar dunyodagi eng tezkor flesh-kartalardir. Kartaning yozish tezlishi 299 Mbayt/sekundga yetadi. Ma’lumotlar esa 300 Mbayt/sekund tezlik bilan o‘qilishi mumkin. Shu tariqa, xotira kartalari yuqori tezlikdagi ketma-ket fotosuratga olish va videomateriallarni 4K/UHD formatida yozishga mo‘ljallangan professional qurilmalarda qo‘llash uchun mos keladi. SF-G Series kartalar oilasi 32, 64 va 128 Gbayt xotiraga ega kartalarni o‘z ichiga oladi. Ta’kidlanishicha, bu turdagi kartalar yuqori ishonchliligi va uzoq vaqt ishlashi bilan ajralib turadi. Bundan tashqari, ular suv va statik elektrdan "qo‘rqmaydi". Xotira kartalari o‘chirib yuborilgan yoki shikstlangan fayllarni tiklash uchun mo‘ljallangan File Rescue dasturi bilan birga taklif qilinadi. Kartalar bilan ishlash uchun USB 3.1 Gen1 interfeysli MRW-S1 rideri qo‘llanishi kerak. Yangi kartalar aprelda sotuvga chiqariladi.